Unibersidad ti Silliman

Ti Unibersidad ti Silliman ket maysa nga institusion ti nangatngato nga edukasion a mabirukan idiay Siudad ti Dumaguete iti probinsia ti Negros Oriental iti Filipinas. Ti Silliman ti kaunaan nga unibersidad iti Filipinas a naipasdek iti ruar ti Manila, ken isu pay ti kaunaan a Protestante a pagadalan a nabangon iti pagilian. Nabangon ti Unibersidad ti Silliman idi Agosto 28, 1901. Isu ti kadadaanan nga Amerikano nga unibersidad iti intero nga Asia. Sigud a managan iti Silliman Institute ken maysa nga eskuela iti elementaria, binangon dagiti misionario a Protestante ti Simbaan a Presbiteriano iti Estados Unidos ken nangrugi a kas sagut manipud ken ni Dr. Horace Silliman, maysa a retirado a negosiante ken pilantropo manipud iti New York. Naipanagan ngarud kenkuana ti eskuelaan. Napagbalin ti eskuelaan kas naan-anay nga unibersidad idi 1938. Dagiti akinruar a silpo Dagiti midia a mainaig iti Unibersidad ti Silliman iti Wikimedia Commons Dagiti inadaw a sasao a mainaig iti Unibersidad ti Silliman iti Wikiquote (iti Ingles) Opisial a website ti Unibersidad ti Silliman Naiyarkibo 2008-06-16 iti Wayback Machine